《惠山用东坡和王武陵窦群朱宿三诗韵 其一》
宋代·刘藻

维楫无锡城，弥望烟云苍。遥指惠山界，郁郁复堂堂。

故人具樽酒，扁舟如凫翔。芰荷浮秋色，帆樯逗山光。

渐出蒹葭外，霏微闻妙香。夙昔林泉兴，到此不能忘。

作者简介：刘藻，字昭信，闽县（今福建福州）人。高宗绍兴五年（一一三五）进士。官终祠部员外郎。事见《淳熙三山志》卷二八。